cyanic-selkie/wikianc huggingface dataset:
খাদ্যচিহ্ন
পরিবেশগত প্রতিরক্ষায় ব্যবহার
খাদ্য শিল্পের মধ্যে টেকসই কাঠামো বিনির্মাণের পক্ষের ব্যক্তিরাও ক্রমবর্ধমানভাবে খাদ্যচিহ্নের কথা উল্লেখ করছেন। উদাহরণস্বরূপ, ক্যালিফোর্নিয়া ভিত্তিক জিরো ফুডপ্রিন্ট উদ্যোগে অংশগ্রহণকারী খামারগুলোতে মাটির স্বাস্থ্য–সম্পর্কিত প্রকল্পগুলোর জন্য অর্থ প্রদানের জন্য রেস্তোঁরা বিলে অতিরিক্ত অর্থ যুক্ত করে। অলাভজনক সংস্থাটি জেমস বেয়ার্ড ফাউন্ডেশন থেকে একটি হিউম্যানিটারিয়ান অফ দ্যা ইয়ার পুরষ্কারের মাধ্যমে স্বীকৃতি লাভ করেছিল। অন্যান্য সংস্থাগুলো রেস্তোঁরা ও খাদ্য ব্যবসা সম্পর্কিত বর্জ্য হ্রাসের মাধ্যমে এ সকল স্থান থেকে সৃষ্ট খাদ্যচিহ্ন হ্রাস করে।  প্যানেরা এবং চিতপোলের মতো রেস্তোঁরা চেইনগুলোও খাদ্যচিহ্নের ধারণাটি গ্রহণ করেছে, তাদের মেনু আইটেমগুলোতে খাবারের পাশাপাশি এগুলোর পরিবেশগত প্রভাব পরিমাপ পদ্ধতি যুক্ত করেছে। এই উদ্যোগগুলো লক্ষ্য অনুযায়ী পরিবর্তিত হয়। খাদ্য উৎপাদনকে ঘিরে পরিবেশগত এবং সামাজিক সমস্যাগুলো সম্পূর্ণ পরিসরে তুলে ধরা এবং প্রাসঙ্গিকভাবে উপস্থাপন করার জন্য কিছু কঠিন ধাপ অতিক্রম করতে হ্তে পারে।
কাজী আবুল কাশেম (রাজনীতিবিদ)
প্রাথমিক জীবন
কাজী আবুল কাশেম পটুয়াখালী জেলায় জন্মগ্রহণ করেন।
রাজনৈতিক জীবন
কাজী আবুল কাশেম আইনজীবী, পটুয়াখালীর মুক্তিযুদ্ধা ও পটুয়াখালী জেলা আওয়ামী লীগের সভাপতি ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন।
পেন্সিলভানিয়া রুট ১৪৩
রুটের বর্ণনা
left|thumb|ভার্জিনভিলের উত্তরমুখী পিএ ১৪৩ রুট বের্কস কাউন্টিতে অবস্থিত রিচমন্ড টাউনশীপের পিএ ৬৬২ এর সাথে মিলনস্থল থেকে পিএ ১৪৩ শুরু হয়ে অবিভক্ত দুই লেনের হার্ড হিল রাস্তার উত্তরে চলে গেছে। এটি বাড়িসমেত পাহাড়ি খামার ও জঙ্গলের মিশ্রণের মধ্য দিয়ে উত্তরপূর্বে অগ্রসর হয়ে প্রধান রাস্তা হিসেবে ভার্জিনভিল আবাসিক এলাকায় প্রবেশ করে।  ভার্জিনভিলের মধ্য দিয়ে রাস্তাটি পেরী টাউনশীপের মধ্যবর্তী মেইডেন ক্রীক অতিক্রম করে যেখানে রাস্তাটি পুবে জঙ্গল এবং পশ্চিমে আবাদভূমি রেখে নামবিহীন অবস্থায় খাঁড়ির (ছোট নদী) পশ্চিমে অল্প দূরত্ব অতিক্রম করে।  কমিউনিটিতে পৌঁছে প্রধান সড়কে পরিণত হয়েছে। পিএ ১৪৩ গ্রাম্য পরিবেশের মধ্য দিয়ে এভাবে অগ্রসর হয়ে উইণ্ডসর টাউনশীপ এবং গ্রীনউইচ টাউনশীপের মধ্য দিয়ে অতিক্রম করে। রাস্তাটি আরও জঙ্গলাকীর্ণ পরিবেশে প্রবেশ করে এবং লেনহার্টসভিলের  পশ্চিমে অগ্রসর হওয়ার পূর্বে কয়েকটি তীক্ষ্ম বাঁক নেয়। এখানে রাস্তাটি চেস্টনাট স্ট্রীট হিসেবে ঘরবাড়ি এবং দোকান অতিক্রম করে। পরবর্তীতে, ডানদিকে বাঁক নিয়ে উত্তরে উইলো স্ট্রীটের দিকে অগ্রসর হয়ে ইউ.এস. ২২ এর পূর্ববর্তী বিন্যাসকে ছেদ করে।
লেনহার্টসভিল অতিক্রম করে গ্রীনউইচ টাউনশীপে পুনরায় প্রবেশ করার পর পিএ ১৪৩ নামবিহীন অবস্থায় আই-৭৮/ ইউএস ২২ এ পৌঁছে এবং পরবর্তীতে আই-৭৮/ ইউ.এস. ২২ নামেই অগ্রসর হয়। এখান থেকে রাস্তাটি আরো জঙ্গলাকীর্ণ এলাকার মধ্য দিয়ে মেইডেন ক্রীকের পশ্চিমে অগ্রসর হয়। এই রুটটি আলবানী টাউনশীপে প্রবেশ করে এবং জঙ্গল ও খামারের মিশ্রণের মধ্য দিয়ে কেম্পটন আবাসিক এলাকার  নিকটে পিএ ৭৩৭ এর উত্তর প্রান্তের মিলনস্থলের দিকে অগ্রসর হয়। এই মিলনস্থলকে অনুসরণ করে রাস্তাটি আরও অধিক গ্রাম্য অঞ্চলের মধ্য দিয়ে ওন্টিল্যুনি ক্রী্কের পশ্চিমে, কেম্পটনের ওয়ানামেকার এবং দক্ষিণ রেইলরোডের দিকে অতিবাহিত হয়।
পিএ ১৪৩ লেহাই কাউন্টির লীন টাউনশীপ অতিক্রম করে কিংস হাইওয়ে হিসেবে উত্তরপূর্বে ওয়ানামেইকার্স কমিউনিটির দিকে চলে গেছে। এইখানে সড়কটি পুবদিকে আরও কিছুটা বাঁক নিয়ে কেম্পটনের ওয়ানামেইকার এবং সাউদার্ন রেইললাইনের শেষপ্রান্ত অতিক্রম করে। এরপর ঘরবাড়িবহুল কৃষি এলাকার মধ্য দিয়ে অচিবাহিত হয়। পিএ ১৪৩ লীনপোর্টের আবাসিক অঞ্চলে পৌঁছার মাধ্যমে পিএ ৮৬৩ এর শেষপ্রান্তে এসে যায়। এই মিলনস্থল থেকে উক্ত রুট উত্তর প্রান্তে পিএ ৩০৯ এ পৌঁছানোর আগে ডিক্যাটার স্ট্রীট হিসেবে নিউ ত্রিপোলিকে অতিক্রম করে আরো পুব দিকে চলে যায়।
পিএ ১৪৩ রুটের দৈর্ঘ্য ২০.০৩৯ মাইল (৩২.২৫০কি.মি.)। ২০১০ সালে পিএ ১৪৩ রুটে বার্ষিক গড় দৈনিক ট্রাফিক পরিলক্ষিত হয় পিএ ৬৬২ ও আই-৭৮/ইউ.এস. ২২ এর মধ্যবর্তী সড়কে সর্বোচ্চ ৫,৪০০ যানবাহন এবং পিএ ৭৩৭ও পিএ ৮৬৩ এর মধ্যবর্তী সড়কে সর্বনিম্ন ১৮০০ যানবাহন।  পিএ ১৪৩ রুটের কোন সড়কই জাতীয় হাইওয়ে সিস্টেমের অন্তর্ভুক্ত নয়।
ইতিবৃত্ত
লেনহার্টসভিলের উত্তরের বর্তমান পিএ ১৪৩ মূলত ১৯১১ সালে লেজিসলেটিভ রুট ২৮৫ এর একটি অংশ ছিল। লেজিসলেটিভ রুট ২৮৫ হল একটি আইন প্রণীত সড়ক যা হ্যামবার্গ থেকে নিউ ত্রিপোলিতে চলে গেছে। ১৯২৮ সালে পিএ ১৪৩ কে লেনহার্টসভিলের উত্তরপুর্বে পিএ ৪৩ (বর্তমানে ওল্ড রুট ২২) থেকে নিউ ত্রিপোলির পশ্চিমে পিএ ২৯ পর্যন্ত এটার বর্তমান বিন্যাসে প্রস্তুত করা হয়। লেনহার্টসভিল এবং কেম্পটনের মধ্যবর্তী রুটটি মূলত  কাঁচা ছিল, যেখানে কেম্পটন এবং নিউ ত্রিপোলির মধ্যবর্তী রুটটি পাকা ছিল। ১৯৪০ সালে লেনহার্টসভিল এবং কেম্পটনের মধ্যবর্তী পিএ ১৪৩ রুটটি পাকা করা হয়। এই সময় পিএ ২৯ এর পুনর্বিন্যাস ঘটিয়ে  পিএ ১৪৩ কে নিউ ত্রিপোলি র মধ্য দিয়ে আবাসিক অঞ্চলের পূর্বে পিএ ২৯ (বর্তমানে পিএ ৩০৯) পর্যন্ত বর্ধিত করা হয়।  ১৯৬৬ সালে পিএ ১৪৩ কে ৬.৪ মাইল (১০.৩ কিঃমি) বৃদ্ধি করে দক্ষিণে লেনহার্টসভিল থেকে এটার বর্তমান দক্ষিণপ্রান্ত  পিএ ৬৬২ পর্যন্ত বর্ধিত করা হয়।
স্নেহা উল্লাল
স্নেহা উল্লাল হলেন একজন সদ্য বিদায়ী ভারতীয় চলচ্চিত্র অভিনেত্রী যিনি যিনি সাধারণত বলিউড এবং টলিউড চলচ্চিত্রে অভিনয় করে থাকেন। তিনি তেলুগু চলচ্চিত্র উল্লাসামগা উতসাহামগা, সিমবা এবং বলিউড চলচ্চিত্র লাকি: নো টাইম ফর লাভ চলচ্চিত্রের জন্য সুপরিচিত।
ব্যক্তিগত জীবন ও শিক্ষা
স্নেহা উল্লাল ওমানের মাস্কটে জন্মগ্রহণ এবং ভারতের হায়দ্রাবাদে প্রতিপালিত হন; যেখানে তিনি ম্যাঙ্গালোর, কর্ণাটকের তুলু ভাষী পিতা এবং একজন সিন্ধি ভাষী মায়ের ঘরে প্রাথমিক শিক্ষালাভ করেন। তিনি মাস্কটের ইন্ডিয়ান স্কুল এবং ওমানের ইন্ডিয়ান স্কুল সালালাহ-এ লেখাপড়া করেন। পরবর্তীতে তিনি তার মায়ের সাথে মুম্বাই স্থানান্তরিত হয়ে ডুরেলো কনভেন্ট হাই স্কুল এবং বর্তক কলেজে অধ্যয়ন করেন।
কর্মজীবন
স্নেহা ২০০৫ সালের বলিউড চলচ্চিত্র লাকি:নো টাইম ফর লাভ-এ সুপারস্টার সালমান খান এর বিপরীতে অভিনয়ের মাধ্যমে হিন্দি চলচ্চিত্রে আত্মপ্রকাশ করেন। সিনেমাটিতে কাজ করার পরে তাকে ঐশ্বর্যা রাই বচ্চন এর চেহারার সাথে আকর্ষণীয় মিল রয়েছে বলে পরিলক্ষিত হয়েছিল।
হিমিয়ার রাজ্য
হিমিয়ার রাজ্য (in Arabic  مملكة حِمْيَر Mamlakat Ḥimyar) (ממלכת חמיר) (১১০ খ্রিষ্টপূরব-৫২০এর দশক পর্যন্ত সমৃদ্ধ) প্রাচীন ইয়েমেনের একটি রাজ্য। গ্রীক ও রোমানরা একে হোমেরিট রাজ্য বলত। এটি ১১০ খ্রিষ্টপূর্বে স্থাপিত হয়। প্রাচীন শহর জাফরের পর বর্তমান সানা এর রাজধানী হয়। রাজ্যটি ২৫ খ্রিষ্টপূর্বে প্রতিবেশী সাবা, ২০০ খ্রিষ্টাব্দে কাতাবান ও ৩০০ খ্রিষ্টাব্দে হাদরামাওত দখল করে নেয়। ২৮০ খ্রিষ্টাব্দে এটি সাবেইন রাজ্য জয় করে। ৫২৫ খ্রিষ্টাব্দে খ্রিষ্টান আক্রমণকারীদের হাতে পতনের আগ পর্যন্ত হিমিয়ার রাজ্য টিকে ছিল।
গ্রীষ্মকালীন যুব অলিম্পিকে ফিল্ড হকি
গ্রীষ্মকালীন যুব অলিম্পিক গেমসে ফিল্ড হকি প্রতিযোগিতা শুরু হয় ২০১০ গ্রীষ্মকালীন যুব অলিম্পিক থেকে। এই প্রতিযোগিতায় ছেলে ও মেয়ে উভয়েই অংশগ্রহণ করেছিল।
নিকোলাস শ্যাফনার
নিকোলাস শ্যাফনার (২৮ জানুয়ারি ১৯৫৩ - ২৮ আগস্ট ১৯৯১) ছিলেন একজন মার্কিন গদ্যকার, সাংবাদিক এবং গায়ক-গীতিকার।
প্রাথমিক জীবন
শ্যাফনার নিউ ইয়র্কের ম্যানহাটনে জন্মগ্রহণ করেছিলেন। তার বাবা জন ভি শ্যাফনার (? -১৯৮৩) ছিলেন সাহিত্যিক প্রতিনিধী যার ব্র্যান্ড ক্লায়েন্টদের মধ্যে ছিলেন রে ব্র্যাডবারি। তার মা পেরডিটা ম্যাকফারসন শ্যাফনার (১৯১৯-২০০১) ছিলেন প্রাক্তন ফ্রান্সেস পেরডিটা অলডিংটন। তার মাতামহ ছিলেন চিত্রকল্পবাদী কবি হিলদা ডুলিটল, যিনি "এইচ.ডি." হিসেবে অধিক পরিচিত এবং পিতামহ ছিলেন সুরকার ও সঙ্গীত সমালোচক সিসিল গ্রে। তার তিন ভাইবোন রয়েছে। তিনি চয়েট স্কুল এবং নিউ কলেজ অব ফ্লোরিডায় অধ্যয়ন করেছেন।
দ্য বিটল্‌স ফরেভার
শ্যাফনার ১৯৬০-এর দশকের বেশিরভাগ সময় বিটল্‌সের স্মরণিকা সংগ্রহ করেছিলেন, যা ১৯৭৭ সালে প্রকাশিত তার প্রথম বই দ্য বিটল্‌স ফরেভার-এ সরাসরি যুক্ত করা হয়েছিল। বইটির সমালোচনা গ্রহণযোগ্যতার কারণে, তিনি বিটলসের বিষয়ক একজন কর্তৃপক্ষ হিসাবে প্রতিষ্ঠিত হন। বইটির প্রাথমিক পর্যালোচনাগুলির মধ্যে, নিউ ইয়র্ক পোস্ট এটিকে "সৎ, সত্যবাদী এবং অত্যন্ত বিনোদনমূলক" হিসেবে বর্ণনা করেছে, যেকানে পাবলিসার্স উইকলি বলেছে: "বিটল্‌সমানিয়াকের পক্ষে বইটি হতে পারে… সর্বাত্মক, দায়বদ্ধ এবং তথ্যবহুল…"। পরবর্তীকালে শ্যাফনার দ্য কমপ্লিট বিটল্‌স শিরোনামে ১৯৮২ সালের একটি তথ্যচিত্রে ভাষ্যকার হিসাবে উপস্থিত হয়েছিলেন।
দ্য বিটল্‌স ফরেভার পরবর্তীতে লেখক এবং ভাষ্যকারদের দ্বারা উচ্চমানের হিসেবে বিবেচিত হয়েছে। বিটল্‌স সাহিত্যের ২০০৭ সালের সংক্ষিপ্ত বিবরণে, লেখক স্টুয়ার্ট শিয়া এবং রবার্ট রদ্রিগেজ বলেছেন যে, প্রথমস্বত্ত্বার অভিজ্ঞতার পাশাপাশি বইটি একটি বৃহত্তর সাংস্কৃতিক প্রসঙ্গ সম্পর্কিত লেখকের দক্ষতার সমন্বয়ে সফল। শিয়া এবং রদ্রিগেজ আরও লিখেছেন: "বইটি, ক্যার এবং টাইলারের চিত্রিত রেকর্ডের সাথে বিটল্‌সের ইতিহাসের সময়ে মারাত্মক শূন্যতা পূর্ণ করেছিল। শ্যাফনারের বইটি বিটল্‌স সম্পর্কে এযাবৎ রচিত সেরা বইগুলির একটি এবং দলটির ভক্তদের একটি সম্পূর্ণ প্রজন্ম এখনও শ্যাফনারের দুর্দান্ত গদ্য এবং সাংগঠনিক দক্ষতার জন্য তাকে স্মরণ করে।" ২০১৩ সালের ডিসেম্বরে বিটল্‌সের জীবনীগুলির সাম্প্রতিক প্রজন্ম নিয়ে আলোচনার সময় শিকাগো ট্রিবিউনের সমালোচক মার্ক কারো বইটির প্রকাশের কথা স্মরণ করেছিলেন এবং এটিকে ব্যান্ডের "উন্নত সমালোচিত-মানসিক ইতিহাস" হিসেবে বর্ণনা করেছিলেন। ২০১০ সালে জর্জ হ্যারিসনের জীবনীলেখক ইয়ান ইংলিস শ্যাফনারের অবদানের কথা উল্লেখ করে লিখেছেন: "বিটল্‌সের ইতিহাস যাচাই করে এমন নিযুক্ত শত শত বইয়ের মধ্যে এটি সবচেয়ে সেরা। বুদ্ধিমানভাবে লেখা…।"
১৯৮০ থেকে ১৯৯০-এর দশক
১৯৮০ সালে শ্যাফনার দ্য বয়েস ফ্রম লিভালপুল: জন, পল, জর্জ, রিংগো বইটি প্রকাশ করেন। ১৯৮১ সালে তার বোন এলিজাবেথের সাথে তিনি ৫০৫ রক-অ্যান্ড-রোল কোয়েশ্চেন্স ইওর ফ্রেন্ডস কান্ট অ্যান্সার প্রকাশ করেন। পরবর্তী বছর, ১৯৭০-এর দশকের বিটল্‌স এবং তাদের সমসাময়িক যুক্তরাজ্যের বিভিন্ন সঙ্গীতদল এবং অন্যান্য ইংরাজি সঙ্গীতকর্ম নিয়ে প্রকাশ করেন দ্য ব্রিটিশ ইনভেইশন। বইটি মূলত দীর্ঘ ঐতিহাসিক প্রবন্ধের পাশাপাশি সংক্ষিপ্ত প্রবন্ধের (বেশিরভাগ শ্যাফনারের পরিচিত অন্যান্য লেখক দ্বারা রচিত) সংকলন। ১৯৮৩ সালে তিনি পিট শোটন সহকারে রচনা করেন, জন লেনন ইন মাই লাইফ।
নব্বইয়ের দশকের শুরুতে তিনি ষাটের দশকে গঠিত লন্ডন ভিত্তিক ব্রিটিশ রক ব্যান্ড পিংক ফ্লয়েডের জীবনী সোসারফুল অব সিক্রেট্‌স: দ্য পিংক ফ্লয়েড ওডিসি (১৯৯১) প্রকাশ করেন। শ্যাফনার এ ছাড়াও রোলিং স্টোন, মিউজিশিয়ান, দ্য ভিলেজ ভয়েস এবং ট্রাউজার প্রেস সাময়িকীর জন্য নিবন্ধ লিখেছিলেন।
১৯৯০ সালে শ্যাফনার তার গানের চক্র ম্যাজিকাল কিংডমস স্ব-প্রকাশ প্রকাশ করেন।
মৃত্যু
১৯৯১ সালের ২৮ আগস্ট তার সোসারফুল অব সিক্রেট্‌স: দ্য পিংক ফ্লয়েড ওডিসি বইয়ের সদ্য প্রকাশের পরপরই নিউ ইয়র্ক শহরে এইডস-সম্পর্কিত অসুস্থতার কারণে মারা যান। তার সংগ্রহের সঙ্গীত নিউ ইয়র্কের লিংকন সেন্টার সহ বিভিন্ন অনুষ্ঠানকেন্দ্রে শ্রদ্ধাঞ্জলি অনুষ্ঠানে মরণোত্তর পরিবেশিত হয়েছে।
রাজ্জাক খান
আব্দুর রাজ্জাক খান বা রাজ্জাক খান (১৯৫১-২০১৬) ছিলেন একজন হিন্দি চলচ্চিত্র অভিনেতা। তিনি পার্শ্বচরিত্র ও কৌতুক চরিত্রে অভিনয়ের জন্য বিখ্যাত ছিলেন। তিনি ১৯৯৯ সালে মুক্তি পাওয়া আব্বাস-মাস্তান পরিচালিত বাদশাহ চলচ্চিত্রে মানিকচাঁদ চরিত্রের জন্য বিখ্যাত ছিলেন। তিনি হ্যালো ব্রাদার (১৯৯৯) চলচ্চিত্রে নিনজা চাচা এবং আঁখিও সে গোলি মারে (২০০২) চলচ্চিত্রে টাক্কার পালোয়ান চলচ্চিত্রে অভিনয় করেও জনপ্রিয়তা লাভ করেছিলেন। তার অভিনীত সর্বশেষ চলচ্চিত্র ওয়েলকাম মিলিয়নস ২০১৮ সালে মুক্তি পায়।
অভিনয় জীবন
বিখ্যাত টেলিভিশন শো নুককাদ (১৯৮৬-৮৭) -এ ছোট্ট ভূমিকায় অভিনয়ের মাধ্যমে তার অভিনয় জীবনের যাত্রা আরম্ভ হয়। রূপ কি রানী চরণ কা রাজা (১৯৯৩) চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। ২৩ বছরের দীর্ঘ ক্যারিয়ারে তিনি নব্বইটিরও বেশি চলচ্চিত্রে অভিনয় করেছিলেন। তিনি রাজা হিন্দুস্তানী (১৯৯৬), হ্যালো ব্রাদার (১৯৯৯), হেরা ফেরি (২০০০), সাথি (২০০৭) সহ আরো অনেক চলচ্চিত্রে দক্ষতার সাথে অভিনয় করেছেন
মৃত্যু
হার্ট অ্যাটাকের পর ১ জুন ২০১৬ তারিখে তিনি সাড়ে বারোটার দিকে মারা যান। তাকে হার্ট অ্যাটাকের পত বান্দ্রার হলি ফ্যামিলি হাসপাতালে ভর্তি করা হয়, সেখানকার ডাক্তার তার আগমনের পর তাকে মৃত ঘোষণা করেন। ২০১৬ সালের জুন মাসের ২ তারিখে তাকে বেকুল্লায় দাফন করা হয়।
মিম্বর
মিম্বর (منبر) হল মসজিদে ইমামের খুতবা প্রদানের জন্য উচু স্থান। একে মিনবরও বলা হয়। আরবিতে এর বহুবচন হল মানাবির।
মিম্বর সাধারণ মেঝে থেকে কয়েকধাপ উচু হয়ে থাকে। তবে ছোট টাওয়ার আকারের মিম্বরও দেখা যায়। মুহাম্মদ তিন ধাপ বিশিষ্ট মিম্বর ব্যবহার করতেন। মিহরাবের ডানপাশে মিম্বর স্থাপন করা হয়। মিম্বর ইমামের কর্তৃত্বের একটি নিদর্শন।
সবচেয়ে পুরনো মিম্বর উকবা মসজিদে দেখতে পাওয়া যায়। এটির সময়কাল ১১শ শতাব্দী নির্ণয় করা হয়। এতে ১১ধাপ বিশিষ্ট সিড়ি রয়েছে এবং এটি কাঠ নির্মিত। একে ইসলামি কাঠখোদাই শিল্পের একটি উজ্জ্বল নিদর্শন হিসেবে গণ্য করা হয়।
শবভীতি
নেক্রোফোবিয়া হলো একটি নির্দিষ্ট ফোবিয়া যা মৃত জিনিসের (যেমন, শব) পাশাপাশি মৃত্যুর সাথে (যেমন, কফিন, সমাধিস্থল, জানাজা, কবরস্থান) সম্পর্কিত বিভিন্ন জিনিসের প্রতি ভয়কে বোঝায়। এসব ক্ষেত্রে আবেগের সাথে, মৃত্যুর প্রতি আবেশ, মুগ্ধতা এবং আপত্তিজনক উভয় ক্ষেত্রেই স্পষ্ট হয়ে ওঠে। সাংস্কৃতিক অর্থে, নেক্রোফোবিয়াকে একটি সাংস্কৃতিক গোষ্ঠী দ্বারা মৃতদের প্রতি ভয় বোঝাতে ব্যবহৃত হতে পারে। যেমন একটি বিশ্বাস হলো যে, মৃতদের প্রফুল্লতা জীবিতদের ভ্রষ্ট করতে ফিরে আসবে।
নেক্রোফোবিয়ার লক্ষণের মধ্যে রয়েছে: শ্বাসকষ্ট, দ্রুত শ্বাস প্রশ্বাস, অনিয়মিত হৃৎস্পন্দন, ঘাম, শুকনো মুখ ও কাঁপুনি, উদ্বেগ অনুভব করা, মানসিক অস্থিরতা এবং পুরোপুরি ভয় এবং হতাশার অনুভূতি। আক্রান্তরা এই ফোবিয়াকে সারাক্ষণ অনুভব করতে পারেন। যখন কোনও মৃত প্রাণীর মুখোমুখি হয় অথবা প্রিয়জনের বা বন্ধুর অন্ত্যেষ্টিক্রিয়ার সময় ভয় পেয়ে ভুক্তভোগী এই সংবেদনটিও অনুভব করতে পারেন। কোনও ব্যক্তি যখন মৃত্যুর মুখোমুখি হয়েছিলেন, বা শিশু হিসাবে একটি অন্ত্যেষ্টিক্রিয়ায় বাধ্য হয়ে উপস্থিত হয়েছিলেন তখন এই ভয়টি উদ্ভব হতে পারে। কিছু লোক ভীতিজনক মিডিয়া দেখার পরে এটি অনুভব করে। এক্ষেত্রে ভয় একটি গুরুতর শর্ত হিসাবে প্রকাশ করতে পারে। নেক্রোফোবিয়ার চিকিৎসার জন্য মধ্যে ওষুধ এবং থেরাপি ব্যবহার করা যেতে পারে। necrophobia শব্দটি, গ্রিক nekros (থেকে প্রাপ্ত করা হয় νεκρός ) "জন্য মৃতদেহ " এবং গ্রিক phobos ( φόβος ) "জন্য ভয় "।
প্রাকৃতিক ভূদৃশ্য
থাম্ব|প্রাকৃতিক প্রাকৃতিক দৃশ্যের একটি উদাহরণ একটি প্রাকৃতিক ভূদৃশ্য হল এমন ভূদৃশ্য যা মানুষ দ্বারা সৃষ্টির আগে বিদ্যমান ছিল। একুশ শতকে, মানুষের ছোঁয়া পড়েনি এমন ভূদৃশ্যের অস্তিত্ব আর প্রায় নেই বললেই চলে। সুতরাং সেই দৃশ্য এখন কখনও কখনও প্রাকৃতিক দৃশ্য বা ছবির মাধ্যমে প্রকাশ পায়।
রেচল কারসন ১৯৬২ সালে তার সাইলেন্ট স্প্রিং বইয়ে একটি রাস্তার পাশের দৃশ্য এভাবে বর্ণনা করেনঃ "রাস্তাগুলির পাশাপাশি, লরেল, ভাইবার্নাম এবং অ্যাল্ডার, দুর্দান্ত ফার্ন এবং বুনো ফুলগুলি বছরের বেশিরভাগ সময় জুড়ে ভ্রমণকারীদের চোখকে আনন্দিত করে" এবং তারপর বলেন কীভাবে এখন ভেষজনাশকের ব্যবহার হচ্ছেঃ "রাস্তাঘাটগুলি একসময় এত আকর্ষণীয় ছিল, এখন আগুনে ভেসে ওঠার মতো, বাদামী এবং শুকনো গাছপালা দিয়ে রেখাযুক্ত ছিল" যদিও স্প্রে করার আগেই ভূদৃশ্য জৈবিক ভাবেই হ্রাস পেয়েছে। প্রাকৃতিক ভূদৃশ্য কী হতে পারে তার ধারণাটি এখনও প্রসঙ্গ থেকে অনুমিত করা যায়।
শব্দটির উৎস
শব্দটির মূলত প্রথম ব্যবহার হয়েছিলো ল্যান্ডস্কেপ পেইনটিং এ, যদিও প্রকৃত শব্দটি প্রথম ল্যান্ডস্কেপ বাগানে র ক্ষেত্রে ব্যবহার হয়েছিলো। উভয় ক্ষেত্রেই এটি একটি প্রাকৃতিক শৈলীর চেয়ে বেশি প্রাকৃতিক শৈলীর বিপরীতে ব্যবহার করা হয়েছিল, তবে এটি প্রকৃতির ঘনিষ্ট ছিল। চুলিং কোয়া বলেছিলেন, "শপ্তদশ শতাব্দী বা আঠারো শতকে র গোড়ার দিকে মানুক প্রাকৃতিক দৃশ্যকে একটি আঁকা ছবি র মত উপভোগ করতে পারতো এবং তাই শব্দের সাথে ব্যবহার না করেই এটিকে ভূদৃশ্য হিসেবে মনোনিত করুন।" জন আইকিন ভূদৃশ্য উদ্যান সম্পর্কে ১৭৯৪ সালে বলেছিলেন,"যাইহোক, একটি কৃত্রিম উদ্যানের একক দৃশ্যে অভিনবত্ব আছে, যা তাড়াতাড়ি ক্লান্ত হয়ে পড়ে। অন্যদিকে প্রাকৃতিক দৃশ্যের অসীম বৈচিত্র্য নতুন রূপের একটি অবর্ণনীয় ফ্লোর উপস্থাপন করে।" বিশিষ্ট আমেরিকান ল্যান্ডস্কেপ উদ্যানবিদ অ্যান্ড্রু জ্যাকসন ডাউনিং ১৮৪৪ সালে মন্তব্য করেছেনঃ "সোজা খাল, গোলাকার জলের টুকরো এবং জ্যামিতি ক মোডের নিয়মিত সমস্ত ফর্ম স্পষ্টতই পুরো চরিত্র এবং প্রাকৃতিক দৃশ্য প্রকাশের বিরধীতা করে।
প্রাকৃতিক ভূদৃশ্য শব্দটি কখনও কখনও প্রান্তরের প্রতিশব্দ হিসাবেও ব্যবহৃত হয়, তবে ভূগোলবিদদের জন্য প্রাকৃতিক ভূদৃশ্য একটি বৈজ্ঞানিক শব্দ যা জৈবিক, ভূতাত্ত্বিক, জলবায়ু এবং একটি প্রাকৃতিক দৃশ্যের অন্যান্য দিকগুলিকে বোঝায়, সাংস্কৃতিক মূল্যবোধগুলিকে কখনও প্রান্তর শব্দটি দ্বারা বোঝানো হয় না।
প্রাকৃতিক এবং সংরক্ষিত
প্রাকৃতিক শব্দের একাধিক অর্থ রয়েছে যে কারণে বিষয়গুলো জটিল। একদিকে আভিধানিক ভাবে প্রকৃতির মূল অর্থ হচ্ছেঃ "মানুষ বা মানব সৃষ্টির বিপরীতে উদ্ভিদ, প্রাণী, ল্যান্ডস্কেপ এবং পৃথিবীর অন্যান্য বৈশিষ্ট্য এবং পণ্য সমষ্টিগতভাবে শারীরিক জগতের ঘটনা।"
প্রথম সংজ্ঞা টির দ্বৈতবাদের মূলটি হ'ল একটি "প্রাচীন ধারণা", কারণ প্রথমদিকে লোকেরা মানুষবিহীন পরিবেশকে অন্য হিসেবে দেখতো। সৃষ্টিকর্তা কে মানুষ থেকে পৃথক করা হয়েছিলো। পশ্চিমে খ্রিস্টধর্মে র পতনের কাহিনী, এটাই স্বর্গ থেকে মানবজাতির বহিষ্কার, যেখানে সমস্ত সৃষ্টি মিলেমিশে বাস করত একটি অপূর্ণ বিশ্বের মধ্যে যা প্রধান প্রবাদ ছিল। কার্তেসিয়ান দ্বৈতবাদ, সপ্তদশ শতাব্দী থেকে, প্রকৃতি সম্পর্কে এই দ্বৈতবাদী চিন্তাকে আরও জোরদার করেছিল। এই দ্বৈতবাদে কৃত্রিম থেকে প্রাকৃতিক শ্রেষ্ঠত্বর প্রতি মূল রায় যায়। আধুনিক বিজ্ঞান অবশ্য প্রকৃতির একান্ত দৃষ্টিভঙ্গির দিকে এগিয়ে চলেছে।
আমেরিকা
আমেরিকান সংরক্ষণ আন্দোলনে র মধ্যে প্রাকৃতিক বলতে কী বোঝায়, গত দেড় শতাব্দীতে এটি পরিবর্তিত হচ্ছে।
উনিশ শতকের মাঝামাঝি আমেরিকান রা বুঝতে পেরেছিল যে এই জমি আরও বেশি বেশি গৃহপালিত হয়ে উঠছে এবং বন্যজীবন বিলুপ্ত হচ্ছে। এর ফলে আমেরিকান ন্যাশনাল পার্ক এবং অন্যান্য সংরক্ষণ সাইট তৈরি হয়েছিল। প্রাথমিকভাবে এটি বিশ্বাস করা হয়েছিল যে প্রাকৃতিক দৃশ্য হিসাবে দেখা যা কিছু করা দরকার তা হ'ল "লগিং, চারণ, আগুন এবং পোকার প্রকোপের মতো ঝামেলা এড়ানো"। এটি এবং পরবর্তী পরিবেশ নীতি, প্রান্তরের ধারণাগুলি দ্বারা প্রভাবিত হয়েছিল। তবে, এই নীতিটি ধারাবাহিকভাবে প্রয়োগ করা হয়নি, এবং ইয়েলোস্টোন পার্কে, একটি উদাহরণ ধরতে, বিদ্যমান বাস্তুশাস্ত্র পরিবর্তন করা হয়েছিল, প্রথমে নেটিভ আমেরিকান জনগোষ্ঠী বাদ দিয়ে এবং পরে নেকড়ে বিনাশের মাধ্যমে।
যাইহোক, বিভিন্ন শাখায় সাম্প্রতিক গবেষণা ইঙ্গিত দেয় যে প্রাকৃতিক বা "আদিম" ভূদৃশ্য একটি মিথ, এবং এটি এখন উপলব্ধি হয়েছে যে মানুষ দীর্ঘকাল ধরে প্রাকৃতিকটিকে একটি সাংস্কৃতিক প্রাকৃতিক দৃশ্যে রূপান্তরিত করে চলেছে এবং অল্প কিছু জায়গাই মানব প্রভাব থেকে মুক্ত রয়েছে। আগের সংরক্ষণ নীতিগুলি পরে সাংস্কৃতিক হস্তক্ষেপ হিসাবে দেখা হত। কী প্রাকৃতিক এবং কোনটি কৃত্রিম বা সাংস্কৃতিক ধারণা এবং কীভাবে প্রাকৃতিক উপাদানগুলি রক্ষণাবেক্ষণ করতে হবে, বৈশ্বিক উষ্ণায়নে র আবিষ্কারে এবং এটি কীভাবে প্রাকৃতিক দৃশ্যের পরিবর্তন ঘটাচ্ছে তা আবিষ্কার করায় আরও জটিল হয়ে উঠেছে।
প্রকৃতি এবং সংস্কৃতি সম্পর্কে দ্বৈত চিন্তাভাবনার বিরুদ্ধে সম্প্রতি পণ্ডিতদের মধ্যে একটি গুরুত্বপূর্ণ প্রতিক্রিয়াও রয়েছে। মারিয়া কাইকা বলেছেনঃ "আজকাল, আমরা প্রকৃতি এবং সংস্কৃতিটিকে আরও একবার জড়িত হিসাবে দেখতে শুরু করেছি। এন্টোলজিক্যালি আর আলাদা করা হয় না। আমি একটি বগিযুক্ত বিশ্ব হিসাবে বুঝতে পেরেছি কি, ঝরঝরে এবং কঠোরভাবে সিলযুক্ত সমন্বিত, স্বায়ত্তশাসিত ‘স্থান খামে’ (বাড়ি, শহর এবং প্রকৃতি) আসলে একটি অগোছালো আর্থ-সামাজিক ধারাবাহিকতা ছিল ” এবং উইলিয়াম ক্রোনন প্রান্তরের ধারণাটির বিরুদ্ধে যুক্তি দেখান কারণ এটি "দ্বৈত দৃষ্টিভঙ্গির সাথে জড়িত যাতে মানব সম্পূর্ণরূপে প্রকৃতির বাহিরে থাকে না" এমনকি ম্যানহাটনে র ফুটপাতের ফাটলে বন্যতা (প্রান্তরের বিপরীতে) কোথাও পাওয়া যেতে পারে বলে নিশ্চিত করে। ক্রোননের মতে আমাদের "দ্বৈতবাদকে ত্যাগ করতে হবে যা বাগানের গাছটিকে কৃত্রিম হিসাবে দেখায় এবং প্রান্তরে গাছ প্রাকৃতিক হিসাবে কিছু চূড়ান্ত অর্থে উভয়ই বন্য।" এখানে তিনি কিছুটা বুনো নিয়মিত অভিধানের অর্থ ব্যক্ত করেন, এটি জোর দেওয়ার জন্য যে কোনও বাগান এমনকি প্রাকৃতিক কিছুই সম্পূর্ণরূপে মানুষের নিয়ন্ত্রণে নয়।
ইউরোপ
ইউরোপের ভূদৃশ্য এমনকি লোকও কোন অঞ্চলে যথেষ্ট পরিবর্তন হয়েছে, স্কটল্যান্ডে র কায়ারনগর্ম পর্বতের মতো, কম জনসংখ্যার ঘনত্বের সাথে, কেবল "কেয়ার্নগর্ম পর্বতমালার উচ্চ শিখরগুলি সম্পূর্ণ প্রাকৃতিক উপাদানগুলির সমন্বয়ে গঠিত। এই উচ্চ শিখরগুলি অবশ্যই কায়রঙ্গমগুলির অংশ মাত্র, এবং স্কটল্যান্ডের প্রান্তরে আর নেকড়ে, ভাল্লুক, বুনো শুয়োর নেই।  ক্যালেডোনিয়ান বন হিসাবে স্কটস পাইন এছাড়াও আজকের চেয়ে স্কটিশ ভূদৃশ্যে অনেক বেশি আচ্ছাদিত।
সুইস জাতীয় উদ্যান, তবে আরও প্রাকৃতিক দৃশ্যের প্রতিনিধিত্ব করে। এটি ১৯১৪ সালে প্রতিষ্ঠিত হয়েছিলো এবং এটি ইউরোপের অন্যতম পুরোনো উদ্যান। দর্শনার্থীদের মোটর রোড, বা পার্কের পথ দিয়ে শিবির স্থাপনের অনুমতি নেই। পার্কের মধ্যে একমাত্র স্থাপনা হলো চামনা ক্লুওজা, যা একটি পাহাড়ে র ঝুপড়ি। এখানে প্রাণী বা উদ্ভিদ কে বিরক্ত করাও নিষিদ্ধ এমনকি পার্কে খুজে পাওয়া কিছু নেওয়া নিষিদ্ধ। কুকুর আনা নিষিদ্ধ। এসব কড়া নিয়মের কারণে সুইস জাতীয় উদ্যানটি আল্পসে র একমাত্র পার্ক যা আইইউসিএন দ্বারা কঠোর প্রকৃতি সংরক্ষণ হিসাবে শ্রেণিবদ্ধ করা হয়েছে, যা হচ্ছে সর্বোচ্চ নিরাপত্তা সূচক।
প্রাকৃতিক ভূদৃশ্যের ইতিহাস
মানুষ এবং তাদের সংস্কৃতি দ্বারা পৃথিবীতে কোনও স্থান প্রভাবিত হয় না। মানুষ জীববৈচিত্রে র অংশ, কিন্তু মানুষের ক্রিয়াকলাপ জীববৈচিত্র্যকে প্রভাবিত করে, এবং এটি প্রাকৃতিক দৃশ্যের পরিবর্তন করে। মানবজাতি ভূদৃশ্যের এতদূর পরিবর্তন করেছে যে পৃথিবীতে খুব কম জায়গাই প্রাচীন আছে। তবে একবার মানব প্রভাবমুক্ত হলে প্রাকৃতিক স্থান প্রাকৃতিক বা কাছাকাছি প্রাকৃতিক অবস্থায় ফিরে আসতে পারে।
এমনকি প্রত্যন্ত ইউকন এবং আলাস্কা ন প্রান্তরে, দ্বি-জাতীয় ক্লুয়েন-রঞ্জেল-সেন্ট। ইলিয়াস-গ্লেসিয়ার বে-তাতেনশিনি-আলসেক পার্ক সিস্টেমটিতে ক্লুয়েন, রাইঞ্জেল-সেন্ট ইলিয়াস, গ্লেসিয়ার বে এবং তাতশনশিনি-আলসেক পার্কগুলি সমন্বিত, ইউনেস্কো র একটি ওয়ার্ল্ড হেরিটেজ সাইট মানুষের প্রভাব থেকে মুক্ত নয়। কারণ ক্লুয়েন ন্যাশনাল পার্কটি চ্যাম্পেইন এবং শিক ফার্স্ট নেশনস ঐতিহ্যবাহী অঞ্চলগুলির মধ্যে রয়েছে যাদের এই অঞ্চলে দীর্ঘকালীন ইতিহাস রয়েছে। যদিও কানাডি য়ান সরকারের সাথে তাদের নিজ নিজ চূড়ান্ত চুক্তির মাধ্যমে তারা এই অঞ্চলে ফসলের অধিকার আইন করে দিয়েছে।
সাংস্কৃতিক শক্তির উদাহরণ
সাংস্কৃতিক শক্তির ইচ্ছাকৃতভাবে বা অজান্তেই ভূদৃশ্যের উপর প্রভাব আছে। সাংস্কৃতিক ল্যান্ডস্কেপগুলি এমন জায়গা বা শিল্পকর্ম যা মানুষ তৈরি এবং রক্ষণাবেক্ষণ করে। ল্যান্ডস্কেপে সাংস্কৃতিক অনুপ্রবেশের উদাহরণগুলি হলোঃ রাস্তাঘাট, পার্কিংয়ের জায়গা, বালির গর্ত, ভবন, হাইকিং ট্রেলস, উদ্ভিদ পরিচালনা সহ আক্রমণাত্মক প্রজাতি প্রবর্তন, উদ্ভিদ আহরণ বা অপসারণ, প্রাণীজ পরিচালনা, খনন, শিকার, প্রাকৃতিক ল্যান্ডস্কেপিং, কৃষিকাজ এবং বনজ, দূষণ। যে অঞ্চলগুলি প্রাকৃতিক প্রাকৃতিক দৃশ্যের সাথে বিভ্রান্ত হতে পারে সেগুলির মধ্যে রয়েছে পাবলিক পার্ক, খামার, বাগান, কৃত্রিম হ্রদ এবং জলাধার, পরিচালিত বন, গল্ফ কোর্স, প্রকৃতি কেন্দ্রের ট্রেইল, উদ্যান ইত্যাদি।
দ্য কুরিয়ার-মেইল
দ্য কুরিয়ার-মেইল ব্রিসবেনে প্রকাশিত একটি অস্ট্রেলীয় সংবাদপত্র। নিউজ কর্প অস্ট্রেলিয়ার মালিকানাধীন, এটি ট্যাবলয়েড বিন্যাসে সোম থেকে শনিবার পর্যন্ত প্রতিদিন প্রকাশিত হয়। এর সম্পাদকীয় কার্যালয় ব্রিসবেনের অভ্যন্তরীণ উত্তর শহরতলি বোয়েন হিলসে অবস্থিত এবং এটি ব্রিসবেনের পূর্ব শহরতলির মুরারিতে মুদ্রিত হয়। এটি কুইন্সল্যান্ড জুড়ে, উত্তর নিউ সাউথ ওয়েলসের বেশিরভাগ অঞ্চল এবং উত্তর অঞ্চলের কিছু অংশ জুড়ে পাওয়া যায়।
ইতিহাস
কুরিয়ার-মেইলের ইতিহাস চারটি মাস্টহেডের মাধ্যমে। মোরেটন বে কুরিয়ার পরে কুরিয়ার হয়ে ওঠে, তারপর ব্রিসবেন কুরিয়ার এবং ১৯৩৩ সালে ডেইলি মেইলের সাথে একীভূত হওয়ার পর থেকে, দ্য কুরিয়ার-মেইল।
মুস্তাফিজুর রহমান (পটুয়াখালীর রাজনীতিবিদ)
মুস্তাফিজুর রহমান বাংলাদেশের পটুয়াখালী জেলার রাজনীতিবিদ ও পটুয়াখালী-৪ আসনের সাবেক সংসদ সদস্য।
প্রাথমিক জীবন
মুস্তাফিজুর রহমান পটুয়াখালী জেলায় জন্মগ্রহণ করেন।
রাজনৈতিক জীবন
মুস্তাফিজুর রহমান বাংলাদেশ জাতীয়তাবাদী দলের কলাপাড়া উপজেলার সাবেক সভাপতি ও সাবেক উপজেলা চেয়ারম্যান। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ও ২০০১ সালের অষ্টম জাতীয় সংসদ নির্বাচনে স্বতন্ত্র হিসেবে তিনি পটুয়াখালী-৪ আসন থেকে পরাজিত হয়েছিলেন।
আনোয়ারুল ইসলাম
আনোয়া-উল-ইসলাম বাংলাদেশের পটুয়াখালী জেলার রাজনীতিবিদ ও পটুয়াখালী-৪ আসনের সংসদ সদস্য ছিলেন।
প্রাথমিক জীবন
আনোয়ারুল ইসলাম পটুয়াখালী জেলায় জন্মগ্রহণ করেন। তার ছেলে আব্দুল্লাহ আল ইসলাম লিটন আওয়ামী লীগের যুক্তরাষ্ট্র শাখার সাবেক সাংগঠনিক সম্পাদক ও কেন্দ্রীয় উপকমিটির সহসম্পাদক।
তার মেয়ে শাহীনা পারভীন সিমা কলাপাড়া উপজেলা পরিষদ এর মহিলা ভাইস- চেয়ারম্যান। তার ছোট ছেলে বাংলাদেশ ছাত্রলীগ কেন্দ্রীয় কমিটির সাবেক সহ সম্পাদক ও সরকারি তিতুমীর কলেজ
ছাত্রলীগ এর সাবেক যুগ্ম আহবায়ক
রাজনৈতিক জীবন
আনোয়া-উল-ইসলাম ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে তিনি  পটুয়াখালী-৪ আসন থেকে সতন্ত্র প্রার্থী হলেও
দলের প্রয়োজনে নির্বাচন থেকে সড়ে দাঁড়ান
প্রথম ক্যারল মসজিদ
কন্সতান্তার গ্রান্ড মসজিদ রোমানিয়ার কন্সতান্তার একটি মসজিদ, যা মূলত প্রথম ক্যারল মসজিদ নামে পরিচিত। এটি রোমানিয়ান ন্যাশনাল ইনস্টিটিউট অব হিস্টোরিক্যাল মনুমেন্ট এর একটি ঐতিহাসিক স্মৃতিস্তম্ভ হিসাবে তালিকাভুক্ত করা হয়েছে। মসজিদটি কন্সতান্তার ইসলামী সম্প্রদায়ে রাজার মসজিদ হিসাবে উল্লেখ করা হয়।
প্রথম ফিতনা
প্রথম ফিতনা (فتنة مقتل عثمان Fitnat Maqtal Uthmān, "The Fitna of the Killing of Uthman") ছিল ইসলামের প্রথম গৃহযুদ্ধ। ৬৫৬ সালে মিশরীয় বিদ্রোহীদল কর্তৃক খলিফা উসমান ইবনে আফফানকে হত্যার পর এই ফিতনা শুরু হয়। তার উত্তরাধিকারী আলি ইবনে আবি তালিবের খিলাফতকালে এই অবস্থা চলতে থাকে। ৬৬১ সালে আলির পুত্র ও উত্তরাধিকারী হাসান ইবনে আলি মুয়াবিয়ার সাথে চুক্তিতে আসার পর এর অবসান হয়। এরপর উমাইয়া খিলাফত প্রতিষ্ঠা লাভ করে।
পটভূমি
মুহাম্মদসা. ও প্রথম তিন খলিফার অধীনে মুসলিম রাষ্ট্র খুব দ্রুত বিস্তৃত লাভ করে। অধিকৃত অঞ্চলের স্থানীয় ইহুদি ও খ্রিষ্টানদের উপর বাইজেন্টাইন-সাসানীয় যুদ্ধের ব্যয় নির্বাহের জন্য অধিক হারে করারোপ করা হত। তাই বাইজেন্টাইন ও সাসানীয়দের কাছ থেকে বিভিন্ন অঞ্চল জয় করতে তারা মুসলিমদেরকে সাহায্য করে। নতুন এলাকা অন্তর্ভুক্ত হওয়ার সাথে সাথে ইসলামি রাষ্ট্রের অভ্যন্তরে মুক্ত বাণিজ্য বৃদ্ধি পেতে থাকে। এসময় শুধু সম্পদের উপর কর ধার্য করা হত, বাণিজ্যের উপর না। মুসলিমরা যাকাত হিসেবে গরীবদের অর্থ দিত। মদিনার সনদ মুহাম্মদ সাঃ কর্তৃক চালু করা হয়েছিল। এর আওতায় ইহুদি ও খ্রিষ্টানরা ইসলামি রাষ্ট্রের ভেতর তাদের নিজ নিজ আইন দ্বারা পরিচালিত হত এবং নিজেদের বিচারক দ্বারা বিচারকাজ পরিচালিত করতে পারত।  তাই তাদের শুধু জানমালের নিরাপত্তার জন্য অর্থ বরাদ্দ করা হত। রাষ্ট্রের দ্রুত সম্প্রসারণের সহায়তার জন্য বাইজেন্টাইন ও সাসানীয় কর সংগ্রহের নিয়ম চালু রাখা হয় এবং বাইজেন্টাইন ও সাসানীয় আমলের চেয়ে জনপ্রতি কম কর ধার্য করা হয়। মুহাম্মদ  আরবকে ঐক্যবদ্ধ করার আগে আরবরা বিভক্ত ছিল। অন্যদিকে বাইজেন্টাইন ও সাসানীয়রা নিজেদের পক্ষের গোত্র ছিল যারা তাদের পক্ষে লড়াই করত।
৬৩৯ সালে প্রথম মুয়াবিয়া সিরিয়ার গভর্নর নিযুক্ত হন। ইতঃপূর্বে তার বড় ভাই ইয়াজিদ ইবনে আবি সুফিয়ান এখানকার গভর্নর ছিলেন। তিনি ও তার পূর্বের গভর্নর আবু উবাইদা ইবনুল জাররাহ প্লেগে আক্রান্ত হয়ে মারা গেলে মুয়াবিয়াকে সে দায়িত্ব দেয়া হয়। এসময় আরো ২৫,০০০ লোক মারা যায়। আরব-বাইজেন্টাইন যুদ্ধের সময় সমুদ্রপথে হামলা প্রতিহত করার জন্য মুয়াবিয়া ৬৪৯ সালে নৌবাহিনী গঠন করেন। এতে মনোফিসাইট খ্রিষ্টান, কপ্ট ও জেকোবাইট সিরিয়ান খ্রিষ্টান এবং মুসলিম সেনাদের নিয়োগ দেয়া হয়। ৬৫৫ সালে মাস্তুলের যুদ্ধে বাইজেন্টাইন নৌবাহিনী পরাজিত হয় এবং ভূমধ্যসাগর উন্মুক্ত হয়ে পড়ে।    ৫০০ বাইজেন্টাইন জাহাজ যুদ্ধে ধ্বংস হয়ে যায়। সম্রাট দ্বিতীয় কনস্টান্স এসময় প্রায় মৃত্যুর কাছাকাছি চলে গিয়েছিলেন। খলিফা উসমান ইবনে আফফানের নির্দেশে মুয়াবিয়া এরপর কনস্টান্টিনোপল অবরোধের জন্য প্রস্তুত হন।
সিরিয়া ও মিশরে মুসলিমরা দ্রুত বিজয় লাভ করে। বাইজেন্টাইন সাম্রাজ্য লোকবল ও এলাকা হারিয়ে ফেলায় তাদের অস্তিত্বের লড়াই শুরু হয়। পারস্যের সাসানীয় সাম্রাজ্য ইতোমধ্যে ধ্বংস হয়ে যায়।
কুরআন ও মুহাম্মদ এর বিদায় হজের ভাষণে মানুষের সাম্য ও ন্যায়বিচারের বিষয়ে বলা হয়েছে।      এতে বংশীয় ও জাতিতাত্ত্বিক পার্থক্য নিরুৎসাহিত করা হয়। কিন্তু মুহাম্মদ  এর মৃত্যুর পর পুরনো গোত্রীয় বিভেদ মাথাচাড়া দিয়ে উঠে। রোমান-পারসিয়ান যুদ্ধ ও বাইজেন্টাইন-সাসানীয় যুদ্ধে প্রাক্তন পারস্য শাসিত ইরাক এবং বাইজেন্টাইন শাসিত সিরিয়ার মধ্যে গভীর প্রোথিত বিভেদ চালু ছিল। প্রত্যেক অঞ্চল নবগঠিত ইসলামি সাম্রাজ্যের রাজধানী নিজ অঞ্চলে পেতে আগ্রহী ছিল। পূর্ববর্তী খলিফা উমর ইবনুল খাত্তাব তার আঞ্চলিক গভর্নরদের শাসনের ক্ষেত্রে কঠোর ছিলেন এবং তার গোয়েন্দারা সর্বত্র তাদের উপর নজর রাখত। কোনো গভর্নর বা কমান্ডারের মধ্যে সম্পদের প্রতি আগ্রহ বা প্রশাসনিক যোগ্যতার তারতম্য দেখলে উমর তাদের পদ থেকে সরিয়ে দিতেন।
প্রথমদিকে মুসলিম সেনারা শহর থেকে দূরে সেনাক্যাম্পে অবস্থান করত। উমর ইবনুল খাত্তাবের আশঙ্কা ছিল যে নাহয় সেনারা সম্পদের প্রতি আসক্ত হয়ে বিলাসিতায় ডুকে যাবে এবং এর ফলে তাদের আল্লাহ ভীতি হ্রাস পাবে ও বিভিন্ন রাজবংশের সৃষ্টি হবে।    সৈনিকরা এসব ক্যাম্পে অবস্থানের ফলে শহরের জনগণের উপর বাড়তি চাপ পড়ত না। একইসাথে শহরের জনতা স্বায়ত্তশাসন ভোগ করত এবং নিজেদের বিচারক ও প্রতিনিধিদের মাধ্যমে বিভিন্ন কাজ পরিচালিত করত। এসব ক্যাম্পের মধ্যে কিছু পরবর্তীতে বড় শহরের আকার লাভ করে। এর মধ্যে রয়েছে ইরাকের বসরা ও কুফা এবং মিশরের ফুসতাত। কিছু শহরের অধিবাসীদের সাথে মুসলিমদের চুক্তি ছিল। ৬৩৭ সালে জেরুজালেম অবরোধের সময় এমন চুক্তি হয়।
তৃতীয় খলিফা উসমান ইবনে আফফান খুব বৃদ্ধ হয়ে পড়লে মুয়াবিয়ার এক আত্মীয় প্রথম মারওয়ান শূণ্যস্থানে এসে পড়েন এবং তার সচিব হন। তিনি ধীরে ধীরে অধিক ক্ষমতা অর্জন করেন এবং কিছু কঠোরতা শিথিল করেন। প্রথম মারওয়ানকে ইতঃপূর্বে দায়িত্বপূর্ণ পদ থেকে অপসারণ করা হয়েছিল। প্রথম খলিফা আবু বকরের ছেলে ও আলি ইবনে আবি তালিবের দত্তক পুত্র মুহাম্মদ ইবনে আবি বকর এবং উসমানের দত্তক পুত্র মুহাম্মদ বিন আবি হুজায়ফার কোনো উচ্চপদ ছিল না।
উসমান ইবনে আফফান কর্তৃক নিয়োগকৃত গভর্নরদের মধ্যে সবচেয়ে বিতর্কিত ছিলেন ওয়ালিদ ইবনে উকবা। তাকে কুফার গভর্নর হিসেবে নিয়োগ করা হয়েছিল। ৩০ হিজরিতে (৬৫০ খ্রিষ্টাব্দ) কুফার অনেক মুসলিম তার কর্মকাণ্ডে ক্ষুব্ধ হয়ে উঠেন। ওয়ালিদ ইবনে উকবাকে এরপর সরিয়ে দেয়া হয় এবং তার স্থলে সাইদ ইবনুল আসকে কুফার গভর্নর হিসেবে নিয়োগ দেয়া হয়।
ব্রুস রিড
ব্রুস অ্যান্থনি রিড (Bruce Reid; জন্ম: ১৪ মার্চ, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৮৫ থেকে ১৯৯২ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেট খেলেন। এছাড়াও ব্রুস রিড ভারত দলের পক্ষে বোলিং কোচের দায়িত্ব পালন করেন। ঘরোয়া ক্রিকেটের শেফিল্ড শীল্ডে ওয়েস্টার্ন অস্ট্রেলিয়ার সদস্য ছিলেন তিনি।
খেলোয়াড়ী জীবন
ডিসেম্বর, ১৯৮৫ থেকে ডিসেম্বর, ১৯৯২ সাল পর্যন্ত টেস্টে ও জানুয়ারি, ১৯৮৬ থেকে মার্চ, ১৯৯২ পর্যন্ত একদিনের আন্তর্জাতিকে সক্রিয় ছিলেন তিনি। সমগ্র খেলোয়াড়ী জীবনে ২৭ টেস্টে ২৪.৬৩ গড়ে ১১৩ উইকেট এবং ৬৩ একদিনের আন্তর্জাতিকে ৬১ উইকেট তুলে নেন।
বামহাতি ফাস্ট-মিডিয়াম বোলিংয়ে সহজাত সুইং করতে দক্ষ ছিলেন তিনি। তার বিরাট উচ্চতা বলের নিখুঁত লক্ষ্যে হানতে সহযোগিতা করেছে। প্রায়শঃই তিনি আঘাতে জর্জরিত থাকতেন ও খুব কম সময়ই পরিপূর্ণভাবে সুস্থদেহে মাঠে নামতেন। তারপরও তিনি ১৯৯০-৯১ মৌসুমে অ্যাশেজ সিরিজে ইংল্যান্ডের বিপক্ষে অংশগ্রহণ করে পাঁচ টেস্টে ২৭ উইকেট দখল করেছিলেন।
কীর্তিগাঁথা
জালালউদ্দিনের পর একদিনের আন্তর্জাতিকের ইতিহাসে দ্বিতীয় খেলোয়াড় হিসেবে তিনি হ্যাট্রিক করার গৌরব অর্জন করেন। ২৯ জানুয়ারি, ১৯৮৬ তারিখে সিডনি ক্রিকেট গ্রাউন্ডে অনুষ্ঠিত একদিনের আন্তর্জাতিকে নিউজিল্যান্ডের বিপক্ষে এ কীর্তিগাঁথা রচনা করেন। খেলায় তিনি ধারাবাহিকভাবে ব্রুস ব্লেয়ার, আরিভন ম্যাকসুইনে ও স্টুয়ার্ট গিলেপ্সিকে আউট করেন।
অবসর
খেলোয়াড় জীবন থেকে অবসর নেয়ার পর বোলিং কোচ হিসেবে নিজেকে জড়িত করেন। ভারত ও জিম্বাবুয়ের বোলিং কোচের দায়িত্ব পালনের পাশাপাশি কাউন্টি ক্রিকেটে হ্যাম্পশায়ার দলেরও কোচ ছিলেন তিনি। এছাড়াও অস্ট্রেলীয় ফাস্ট বোলার নাথান ব্র্যাকেনের বোলার হিসেবে গড়ে তুলতেও সহায়তা করেন। নিউজিল্যান্ডীয় ব্যাটসম্যান জন রিড তার কাকাতো ভাই।
তাহিয়া কাজেম
তাহিয়া কাজেম (تحية كاظم) (১ মার্চ ১৯২০ – ২৫ মার্চ ১৯৯২) মিশরের ফার্স্ট লেডী ছিলেন ১৯৫৬ সালের ২৩ জুন থেকে ১৯৭০ সালের ২৮ সেপ্টেম্বর পর্যন্ত।
ব্যারি ব্যারিশ
থাম্ব|328x328পিক্সেল|২০১৭ সালের ডিসেম্বারে, নোবেল পুরস্কারের সাংবাদিক সম্মেলন-এ ব্যারি ব্যারিশ ব্যারি ক্লার্ক ব্যারিশ (জন্ম ২৭শে জানুয়ারি, ১৯৩৬) একজন আমেরিকান পরীক্ষামূলক পদার্থবিজ্ঞানী এবং নোবেল বিজয়ী। তিনি ক্যালিফোর্নিয়া ইনস্টিটিউট অব টেকনোলজি-তে পদার্থবিদ্যার একজন লিন্ডে অধ্যাপক।মহাকর্ষীয় তরঙ্গ গবেষণায়,  তিনি একজন নেতৃস্থানীয় বিশেষজ্ঞ।
২০১৭ সালে ব্যারিশকে পদার্থবিজ্ঞানে নোবেল পুরস্কারে ভূষিত করা হয়, রাইনার উইস এবং কিপ থর্নের সাথে, মহাকর্ষীয় তরঙ্গের পর্যবেক্ষণ এবং লিগো ডিটেক্টর এর সম্পর্কে নিষ্পত্তিমূলক অবদানের জন্যে।
২০১৮ সালে তিনি ক্যালিফোর্নিয়া বিশ্ববিদ্যালয়, রিভারসাইডে যোগ দেন এবং তিনি বিশ্ববিদ্যালয় এর দ্বিতীয় নোবেল পুরস্কার বিজয়ী অধ্যাপক।
জন্ম ও শিক্ষা
ব্যারিশ জন্মগ্রহণ করেন ওমাহা, নেব্রাস্কাতে লি এবং হ্যারল্ড ব্যারিশের ঘরে। তার বাবামার' পরিবার ছিল তদানীন্তন পোল্যান্ড, (অধুনা বেলারুশ)-এর একটি অংশ থেকে আগত ইহুদি অভিবাসী। দ্বিতীয় বিশ্বযুদ্ধের অনতিপরে পরিবারটি লস এঞ্জেলেস চলে আসে।তিনি  জন মার্শাল উচ্চ বিদ্যালয় এবং অন্যান্য স্কুলে পড়াশোনা করেন।
পুরস্কার ও সম্মাননা
২০১৭ সালে, তিনি পদার্থবিজ্ঞানে নোবেল পুরস্কার (যৌথভাবে রাইনার উইস এবং কিপ থর্নের সাথে) জিতেছেন "LIGO আবিষ্কারক এবং মহাকর্ষীয় তরঙ্গের পর্যবেক্ষণের সম্পর্কে নিষ্পত্তিমূলক গবেষণার " কারণে।
পরিবার
ব্যারি ব্যারিশ বিয়ে করেন সামোয়ান ব্যারিশকে। তাদের দুটি সন্তান আছে, স্টেফানি এবং কেনেথ, যারা ক্যালিফোর্নিয়া বিশ্ববিদ্যালয়, রিভারসাইড  এ পদার্থবিদ্যা ও জ্যোতির্বিদ্যার অধ্যাপক। তার তিনজন পৌত্র-পৌত্রী রয়েছে, মিলো, থেয়া এবং আরিয়েল।
রুকু
রুকু (رُكوع) একটি আরবী শব্দ যা দ্বারা ইসলামী পরিভাষায় দুটি বিষয়কে বুঝানো হয়:
কুরআনের পরিভাষায়
কুরআনের রুকু শব্দের ব্যবহার রয়েছে। রুকু অর্থ বিনয়াবনত হওয়া। আজ্ঞাবহ।
পুরুষমেধ
পুরুষমেধ বা নরমেধ হল নরবলির শ্রৌত আচার। শুক্ল যজুর্বেদ গ্রন্থের বজসনেয়ী সংহিতা-সতফন ব্রাহ্মণ-কাত্যায়ন শ্রৌত সূত্রের ক্রমটিতে সর্বাধিক বিবরণ রয়েছে।
১৮০৫ সালে হেনরি টমাস কোলব্রুক বিষয়টিকে মনোযোগের মধ্যে আনার পর থেকে প্রকৃত নরবলি করা হয়েছিল কিনা তা নিয়ে বিতর্ক হয়েছে। তিনি এটিকে প্রতীকী আচার হিসেবে বিবেচনা করেন। যেহেতু পুরুষমেধ সম্পাদিত হওয়ার কোনো শাস্ত্রীয় বা অন্য কোনো নথি নেই, তাই কিছু পণ্ডিতের মতে এটি উদ্ভাবন করা হয়েছিল শুধুমাত্র বলির সম্ভাবনাকে পূর্ণ করার জন্য। বৈদিক গ্রন্থে প্রকৃত নরবলির বর্ণনা দেওয়া আছে বলে আস্কো পারপোলা পরামর্শ দেন, হিন্দুশাস্ত্র ব্রাহ্মণ দেখায় যে অনুশীলন কমে যাচ্ছে। শতপথ ব্রাহ্মণ ১৩.৬.২-এ, গগনচারী কণ্ঠ কার্যধারা বন্ধ করতে হস্তক্ষেপ করে। পাণিনি  রচিত অষ্টাধ্যায়ীর ধাতুপথ মূল পুরুষমেধকে ফলদায়ক কিছু করতে শক্তি সংশ্লিষ্ট করা হিসেবে সংজ্ঞায়িত করে।
বৈদিক যুগে
পণ্ডিতরা সন্দেহ করেন যে পুরুষমেধ কখনও সম্পাদিত হয়েছিল। যাইহোক, জ্যান হাউবেনের মতে, নরবলির প্রকৃত ঘটনা প্রমাণ করা কঠিন হবে, যেহেতু প্রাসঙ্গিক প্রমাণগুলি সংখ্যায় ছোট হবে।
শ্রমণিক ধর্মের উত্থান
জ্যান হাউবেনের মতে, পরবর্তী বৈদিক যুগের পরে আচার-অনুষ্ঠানে সহিংসতা নিয়ে বিব্রতকর অবস্থা ছিল। এই সময়কালটি বৌদ্ধ ও জৈন ধর্মের মতো শ্রমনিক ধর্মের উত্থানের সাথে মিলে যায়, উভয়ই অহিংসার উপর জোর দেয়। এই সময়কালটি শতপথ ব্রাহ্মণের রচনার সাথেও মিলে যায়, যেখানে বলা হয়েছে যে পুরুষমেধের শিকারদের মুক্তি পাওয়ার কথা, এবং ছান্দোগ্য উপনিষদের রচনা, যা অহিংসাকে গুণ হিসাবে তালিকাভুক্ত করে।
মীমাংসা আন্দোলন
জান হাউবেনের মতে, শ্রমণিক যুগের পরে অন্য একটি সময় এসেছে যেখানে বৈদিক আচার-অনুষ্ঠানবাদীরা বৌদ্ধ ও জৈন সমালোচনার বিরুদ্ধে তাদের পদক্ষেপকে রক্ষা করার চেষ্টা করেছিল। এই সময়কালটি দর্শনের মীমাংসা দর্শনের উত্থানের সাথে মিলে যায়, যেটি দাবি করেছিল যে ধর্মের বিষয়ে বেদই একমাত্র কর্তৃত্ব।
মধ্যযুগীয় সময়কাল
দশ শতকের মধ্যে, পুরুষমেধকে কলি-বর্জ্যের তালিকায় অন্তর্ভুক্ত করা হয়েছিল, বা ক্রিয়াকলাপ যা কলিযুগের জন্য নিষিদ্ধ ছিল। এটি ইঙ্গিত দেয় যে গ্রন্থগুলি রচনা করার সময় মানব বলিদান অপ্রচলিত হয়ে পড়েছিল। যাইহোক, এটি আরও পরামর্শ দেয় যে পুরুষমেধ কিছু ক্ষেত্রে একজন মানুষের প্রকৃত বলির সাথে পরিপূর্ণ হতে পারে। অর্থাৎ, কলি-বর্জ্যের তালিকায় নিষেধাজ্ঞার অন্তর্ভুক্তির অস্তিত্ব প্রমাণ করে যে অন্তত একজন লেখক এই সম্ভাবনাকে গুরুত্বের সাথে আশঙ্কা করেছিলেন যে একজন আচার অনুশীলনকারী এই আচারের বর্ণনাটিকে হত্যা এবং নরখাদকের মাত্রা পর্যন্ত অনুষ্ঠান সম্পাদনের নৈতিক লাইসেন্স হিসাবে গ্রহণ করতে পারে। এটিকে কলি-বর্জ্যের তালিকায় অন্তর্ভুক্ত করার যুক্তিসঙ্গত কারণ, এমনকি যদি এটি শতপথ ব্রাহ্মণের রচনার সময় সম্পূর্ণ প্রতীকী অনুষ্ঠান হয়। মানুষের হত্যা এবং তাদের মাংস খাওয়ার মধ্যে এই আচারটি পরিপূর্ণ হয়েছে কি না, তবে এটি এখনও পর্যন্ত পণ্ডিতদের অনুমানের বিষয় রয়ে গেছে।
হিন্দু মহাকাব্যে
ঐতরেয় ব্রাহ্মণ রাজা হরিশ্চন্দ্রের দ্বারা সম্পাদিত যজ্ঞের গল্প বলে। নিঃসন্তান রাজা দেবতা বরুণের নিকট একজন পুত্রের জন্য প্রার্থনা করে এবং এর বিনিময়ে বরুণ তাকে তার কাছে সন্তান উৎসর্গ করতে বলেন। হরিশ্চন্দ্র যজ্ঞ সম্পাদনে বিলম্ব করেন এবং রোহিত নামে তার পুত্রকে বড় হতে দেন। অবশেষে, রোহিত নিজের বিকল্প খুঁজতে জঙ্গলে ঘুরে বেড়ায়। সে আজিগর্তা নামে এক দরিদ্র ব্রাহ্মণের সাথে দেখা করে, যে তার ছেলে শুনহ্শেপকে তার কাছে বিক্রি করে দেয়। শুনহ্শেপ বাঁধা পড়ে, কিন্তু বিশ্বামিত্র তাকে শেখানো কিছু মন্ত্র পাঠ করে নিজেকে মুক্ত করেন। এই গল্পটি ভাগবত পুরাণে পুনরুৎপাদিত হয়েছে।
বেদান্ত ও পুরাণে
ভাগবত পুরাণ এর ৫.২৬.৩১ পদে নরবলি ও নরখাদককে স্পষ্টভাবে নিন্দা করা হয়েছে। ছান্দোগ্য উপনিষদ এর ৩.১৬ পদ বলে যে পুরুষমেধ আসলে জীবনের জন্যই রূপক, এবং এটি জীবনের বিভিন্ন ধাপকে অর্পিত উৎসর্গের সাথে তুলনা করে।
আধুনিক যুগে
সিবিএস নিউজ অনুসারে, ২০১৪ থেকে ২০২১ পর্যন্ত ভারতে ১০০ টিরও বেশি নরবলির ঘটনা রিপোর্ট করা হয়েছে, ২০১৯ সালে একটি হিন্দু মন্দিরে বলির জন্য পাঁচজন লোককে গ্রেপ্তার করা হয়েছে এবং ২০২৩ সালে বলি হিসাবে গিলোটিন দিয়ে নিজেদের শিরশ্ছেদ করা হয়েছে।
অভিমত
হেলমার রিংগ্রেন বলেন যে পুরুষমেধের চিহ্ন স্পষ্টভাবে সনাক্ত করা যায় না।
আর্য সমাজের প্রতিষ্ঠাতা দয়ানন্দ সরস্বতী বৈদিক যজ্ঞে যেকোন ধরনের মানুষ বা পশুবলি প্রত্যাখ্যান করেছেন।
২০০০ সালের নভেম্বরে, পুরুষমেধের আধুনিক সংস্করণ শান্তিকুঞ্জ হরিদ্বারে সমস্ত বিশ্ব গায়ত্রী পরিবার কর্তৃক আয়োজিত হয়েছিল, যা ১২ বছর যুগসন্ধি মহাপুরাচরণের পূর্ণতা উপলক্ষে। শ্রীজন সংকল্প বিভূতি মহাযজ্ঞ নামের এই প্রোগ্রামে, অংশগ্রহণকারীদের নিজেদেরকে ইউপের সাথে আবদ্ধ করতে হয়েছিল এবং ত্যাগ হিসাবে সামাজিক কারণের জন্য তাদের জীবন উৎসর্গ করার শপথ নিতে হয়েছিল। গঙ্গার তীরে ১৫৫১টি কুণ্ডে যজ্ঞ করা হয়েছিল এবং চল্লিশ লাখ ভক্ত এতে অংশ নিয়েছিলেন।
দ্য ডেইলি টেলিগ্রাফ (সিডনি)
এসেনশিয়াল রিসার্চ দ্বারা পরিচালিত ২০১৩ সালের একটি জরিপে দেখা গেছে যে টেলিগ্রাফ অস্ট্রেলিয়ার সবচেয়ে কম-বিশ্বস্ত প্রধান সংবাদপত্র, ৪৯% উত্তরদাতা কাগজের উপর "অনেক" বা "কিছু" বিশ্বাসের কথা উল্লেখ করেছেন। নিলসনের র‌্যাঙ্কিংয়ে টেলিগ্রাফের ওয়েবসাইট ষষ্ঠ জনপ্রিয় অস্ট্রেলীয় সংবাদ ওয়েবসাইট যার অনন্য মাসিক শ্রোতা ২,৮৪১,৩৮১ জন পাঠক রয়েছে।
চাকউড
চাকমা সিনেমা, হিসাবে পরিচিত এবং পূর্বে চাকমা চলচ্চিত্র হিসাবে পরিচিত চাকউড, চাকমা ভাষার চলচ্চিত্র শিল্প যা ত্রিপুরা, মিজোরাম, অরুণাচল, বাংলাদেশ এবং মায়ানমারে অবস্থিত। শতরূপা সান্যালের পরিচালিত চাকমা চলচ্চিত্র, তনয়াবীর হ্রদ ১৯ জুলাই ২০০৫ এ মুক্তি পেয়েছিল। তানিয়াবীর হ্রদটি প্রথম ভিডিও চিত্র যা কোনও প্রেক্ষাগৃহে বাণিজ্যিক স্ক্রিনিং রয়েছে। ভিডিও চলচ্চিত্রের নির্মাণের গতি বাড়ার সাথে সাথে চাকমা চলচ্চিত্রের শিল্প প্রসারিত হয় এবং প্রতি বছর প্রায় 3-10 চলচ্চিত্র নির্মিত হয়। মোর ঠেঙ্গারি হ'ল প্রথম বাংলাদেশী চাকমা ভাষার চলচ্চিত্র যা প্রথমবারের মতো একটি আদিবাসী ভাষায় একটি গল্পের গল্প বলে।
আরব জাতি
আরব জাতি (عرب, আরব) বা আরবি ভাষী জাতি অন্যতম প্রধান জাতিগোষ্ঠী। মূলত পশ্চিম এশিয়া, উত্তর আফ্রিকা, আফ্রিকার শিং নামক অঞ্চল ও আরব বিশ্বের অন্যান্য স্থানে এই জাতির আবাসস্থল। এদের মধ্যে লেবানিজ, সিরিয়ান, আমিরাতি, কাতারি, সৌদি, বাহরাইনি, কুয়েতি, ইরাকি, ওমানি, জর্ডানি, ফিলিস্তিনি, ইয়েমেনি, সুদানি, আলজেরিয়ান, মরক্কান, তিউনিসিয়ান, লিবিয়ান ও মিশরীয়রা রয়েছে। আরব জাতির মধ্যে নানা জাতির মিশ্রণ রয়েছে। তাদের পূর্ববর্তী উৎস বিভিন্ন। ভাষা, সংস্কৃতি ও রাজনৈতিক ঐতিহ্য আরবদের ঐক্যের উপাদান হিসেবে কাজ করে।
আরও পড়ুন
Price-Jones, David. The Closed Circle: an Interpretation of the Arabs. Pbk. ed., with a new preface by the author. Chicago: I. R. Dee, 2002. xiv, 464 p. pbk Ankerl, Guy. Coexisting Contemporary Civilizations: Arabo-Muslim, Bharati, Chinese, and Western. INU PRESS, Geneva, 2000. .
আভ্রাম হের্শকো
থাম্ব|আভ্রাম হের্শকোর স্মারক ফলক আভ্রাম হের্শকো (אברהם הרשקו; জন্ম- ৩১ ডিসেম্বর ১৯৩৭) একজন হাঙ্গেরীয় ইসরায়েলি বায়োকেমিস্ট এবং রসায়নে নোবেল পুরস্কার বিজয়ী।
জীবনী
হের্শকোর জন্মনাম হের্শকো ফেরেঞ্চ। তিনি কারচাগ, হাঙ্গেরির শোশানা মারগিট ও মোশে হের্শকো দম্পতির পরিবারে জন্মগ্রহণ করেন। তারা উভয়ই শিক্ষক। দ্বিতীয় বিশ্বযুদ্ধের সময়, তার বাবা হাঙ্গেরিয়ান সেনাবাহিনীতে শ্রমসেবাতে বাধ্য হন এবং তারপরে সোভিয়েত সেনাবাহিনী তাকে বন্দী হিসাবে গ্রহণ করেছিল। কয়েক বছর ধরে আভ্রামের পরিবার তার বাবার কী হবে সে সম্পর্কে কিছুই জানত না। আভ্রাম, তার মা এবং বড় ভাইকে সোলনোকের একটি ঘেরে রাখা হয়েছিল। এই ঘেরটিতে শেষ দিনগুলিতে বেশিরভাগ ইহুদিকে তাদের আউশভিটসে মৃত্যুর জন্য প্রেরণ করা হয়েছিল। কিন্তু অব্রাম এবং তার পরিবার ট্রেনে চড়ে অস্ট্রিয়ার একটি জনবহুল শিবিরে চলে এসেছিল। যুদ্ধের শেষ অবধি তারা এখানে থাকতে বাধ্য হয়েছিল। অভ্রাম ও তার মা যুদ্ধে বেঁচে গিয়ে তাদের বাড়িতে ফিরে গেলেন। তার বাবা ৪ বছর পরে ফিরে এসেছিলেন।
তিনি অ্যারন কিয়েশানোভের এবং আরউইন রোজের সাথে একত্রে ২০০৪ সালে রসায়নে নোবেল পুরস্কার লাভ করেন। তারা আবিষ্কারের জন্য ইউবিকুইটিন - মেডিয়েটেড প্রোটিন ডিগ্রেডেশন আবিষ্কারের জন্য নোবেল পান। ইউবিকুইটিন- প্রোটোসোম সিস্টেম কোষের হোমিওস্টেসিস বজায় রাখতে গুরুত্বপূর্ণ ভূমিকা পালন করে এবং এটি ক্যান্সার, পেশীর রোগ, স্নায়বিক রোগ, অনাক্রম্যতা এবং প্রদাহজনিত প্রতিক্রিয়ার মতো রোগগুলির বিকাশ এবং অগ্রগতিতে জড়িত বলে বিশ্বাস করা হয়।
সম্মাননা ও পুরস্কার
• ১৯৮৭ - বিজ্ঞানের জন্য ওয়েজমান পুরস্কার (ইস্রায়েল)
• ১৯৯৪ - জৈব রসায়নে ইস্রায়েল পুরস্কার
• ১৯৯৯ - গায়ারডনার ফাউন্ডেশন আন্তর্জাতিক পুরস্কার কানাডা (এ. ভার্সভস্কির সাথে)
• ২০০০ - বেসিক মেডিকেল রিসার্চের জন্য অ্যালবার্ট লস্কর অ্যাওয়ার্ড (এ. সিচানোভার এবং এ. ভার্ভস্কির সাথে)।
• ২০০০ - আলফ্রেড পি. স্লোয়ান জুনিয়র প্রাইজ (এ. ভার্সভস্কির সাথে)
• ২০০১ - কলম্বিয়া বিশ্ববিদ্যালয় থেকে লুইজা গ্রোস হরউইটস পুরস্কার
• ২০০১ - দক্ষিণ ক্যালিফোর্নিয়া বিশ্ববিদ্যালয় কেক স্কুল অফ মেডিসিন থেকে মাসারি পুরস্কার
• ২০০১ - ইনট্রা সেলুলার প্রোটিন অবক্ষয়ের ইউবিকুইটিন সিস্টেম আবিষ্কার এবং সেলুলার নিয়ন্ত্রণে এই ব্যবস্থার গুরুত্বপূর্ণ কাজের জন্য আলেকজান্ডার ভার্সভস্কির সাথে যৌথভাবে মেডিসিনে উলফ প্রাইজ।
• ২০০২ - শিল্প, বিজ্ঞান এবং সংস্কৃতির জন্য ইএমইটি পুরস্কার
• ২০০ - ইবি উইলসন পদক
• ২০০৩ - বিদেশী সহযোগী, জাতীয় বিজ্ঞান একাডেমী, মার্কিন যুক্তরাষ্ট্র
• ২০০৪ - অরবোন সিচানোভার এবং ইরভিন রোজের সাথে ইউবিকুইটিন-মধ্যস্থতাযুক্ত প্রোটিনের অবক্ষয় আবিষ্কারের জন্য রসায়নের নোবেল পুরস্কার।
প্রকাশনা
• Hershko, A., Ciechanover, A., Heller, H., Haas, A.L., and Rose I.A. (1980) "Proposed role of ATP in protein breakdown: Conjugation of proteins with multiple chains of the polypeptide of ATP-dependent proteolysis". ''Proc. Natl. Acad. Sci. USA'' 77, 1783–1786.
• Hershko, A., Heller, H., Elias, S. and Ciechanover, A. (1983) Components of ubiquitin-protein ligase system: resolution, affinity purification and role in protein breakdown. J. Biol. Chem. 258, 8206–8214.
• Hershko, A., Leshinsky, E., Ganoth, D. and Heller, H. (1984) ATP-dependent degradation of ubiquitin-protein conjugates. Proc. Natl. Acad. Sci. USA 81, 1619–1623.
• Hershko, A., Heller, H., Eytan, E. and Reiss, Y. (1986) The protein substrate binding site of the ubiquitin-protein ligase system. J. Biol. Chem. 261, 11992-11999.
• Ganoth, D., Leshinsky, E., Eytan, E., and Hershko, A. (1988) A multicomponent system that degrades proteins conjugated to ubiquitin. Resolution of components and evidence for ATP-dependent complex formation. J. Biol. Chem. 263, 12412-1241.
• Sudakin, V., Ganoth, D., Dahan, A., Heller, H., Hershko, J., Luca, F.C., Ruderman, J.V. and Hershko, A. (1995). The cyclosome, a large complex containing cyclin-selective ubiquitin ligase activity, targets cyclins for destruction at the end of mitosis. Mol. Biol. Cell 6, 185–198.
বায়োটেকনোলজির সাথে সম্পৃক্ততা
অধ্যাপক হের্শকো ওরামড ফার্মাসিউটিক্যালসের বৈজ্ঞানিক উপদেষ্টা বোর্ডে দায়িত্ব পালন করছেন]।
আরো দেখুন
• ইহুদি নোবেল বিজয়ীদের তালিকা
বহিঃসংযোগ
• টেকনিউন এ ওয়েবসাইট
• অভ্রাম হার্শকোর সংক্ষিপ্ত বক্তব্য: "বিজ্ঞানে আমার জীবন থেকে পাঠ"
• "হাঙ্গেরিয়ান" নোবেল পুরস্কার বিজয়ীরা
• অভ্রাম হার্শকো ইহুদি ভার্চুয়াল লাইব্রেরি
• ইউবুইকিটিন-মেডিয়েটেড প্রোটিন অবনতি: ল্যাব থেকে বিছানা পর্যন্ত ড্যান হার্সকো
• লুইজা গ্রোস হরউইটস পুরস্কারের দাপ্তরিক সাইট
বান্নী নদী
বান্নী নদী বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৬ কিলোমিটার, গড় প্রস্থ ৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বান্নী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮২।
সাওয়ানেহে মাওলানা রূম
সাওয়ানেহে মাওলানা রূম (سوانح مولانا روم) জালাল উদ্দিন মুহাম্মদ রুমিকে নিয়ে রচিত শিবলী নোমানীর একটি জীবনীমূলক ঐতিহাসিক গ্রন্থ। ১৯০৩ সালে শিবলী হায়দ্রাবাদ থেকে লখনউ আসেন তখন তিনি এ গ্রন্থটি রচনা করেন এবং প্রকাশনায় পাঠিয়ে দেন। অজানা কারণে এটি আর ছাপা হয়নি। অবশেষে ১৯০৬ সালে মাতবা নামি প্রেস কানপুর থেকে ২০০ পৃষ্ঠার প্রথম সংস্করণ প্রকাশিত হয়।
বর্ণনা
গ্রন্থটিতে শিবলী ২টি বিষয়ের উপর জোর দেন, প্রথমটি হল রূমীর খোদা প্রেমের মত্ততানুভূতি যার মাধ্যমে তিনি শামস তাবরিজির সাথে সম্পর্ক স্থাপন করেন। দ্বিতীয়টি হল দার্শনিক চেতনার উন্মেষণ যার মাধ্যমে তিনি পরিচয় আর প্রজ্ঞার অণ্বেষনে অকাট্য দর্শন তৈরী করেন। যা ধর্মান্ধ, ভ্রান্ত সূফীদের সম্পূর্ণ বিপরীত এবং যা জীবন বৈচিত্রের মাঝে আলোকিত করে কাজের মাঝে প্রেরণার উচ্ছ্বাস আর স্থায়ীত্বের প্রতি অনুপ্রাণিতের স্বীকৃতি দেয়। গ্রন্থটিতে রূমীর বিভিন্ন অলৌকিক ঘটনা তুলে ধরে তিনি প্রমাণ করেছেন যে, দর্শনের বিভিন্ন রূপ থাকতে পারে। আত্মিক ও ত্বাত্ত্বিক দর্শনের মহাশক্তি সূফী ত্বত্ত্ব, যেখানে প্রকৃতির মহাশক্তিরোধে কোন ব্যাখ্যা নেই। পাশাপাশি তিনি তাওহীদ, ইবাদত, মাআদ এবং পরকালের বিষয়গুলো নিয়ে গুরুত্বপূর্ণ আলোচনা তুলে ধরেন। তিনি রূমীর মসনবীকে আধ্যাত্মিক দর্শন শাস্ত্রের এক অনবদ্য রচনা হিসেবে তুলে ধরেছেন। দর্শন এবং বিজ্ঞান অধ্যায়ে শিবলী বস্তুর স্বস্থানে স্থায়িত্বের বৈজ্ঞানিক সূত্রটিকে দর্শনের পুরনো উদ্ভাবনী বলে উল্লেখ করেন।
হেই ডে
হেই ডে হলো "সুপারসেল" দ্বারা বিকাশিত এবং প্রকাশিত একটি বিনামূল্যের মোবাইল ফার্মিং গেম। হেই ডে ২১ জুন, ২০১২ তারিখে আইওএস এবং ২০ নভেম্বর, ২০১২ তারিখে এন্ড্রয়েডের জন্য মুক্তি দেয়া হয়। ২০১৩ সালের রিপোর্ট অনুযায়ী "সুপারসেল" হেই ডে এবং সুপারসেলের অন্য একটি গেম "ক্ল্যাশ অব ক্ল্যানস"-এর মাধ্যমে মাসে $৩০ মিলিয়ন উপার্জন করেছিল। ২০১৩ সালে হেই ডে ছিল ৪র্থ সর্বোচ্চ অর্থ উপার্জনকারী গেম।
কাহিনী
খেলোয়াড়ের চাচা তার খামার আর দেখাশোনা করতে সক্ষম নন। তাই, সে খেলোয়াড়কে খামারের দেখাশোনা করবার দায়িত্ব দেন। গেমটি একটি কাকতাড়ুয়ার খেলোয়াড়কে গম রোপণ ও সংগ্রহ করার শিক্ষাদানের মাধ্যমে শুরু হয়। উৎপন্ন ফসল/পণ্য বিক্রি করে খেলোয়াড় কয়েন আয় করেন, যা পণ্য কারখানা, পোষা প্রাণী এবং সৌন্দর্যের সরঞ্জাম কিনতে ব্যবহার করা যায়। এভাবে খেলে তারা অভিজ্ঞতা পয়েন্ট (XP) উপার্জন করে, যা দ্বারা তারা লেভেল আপ হয়। গেমের অগ্রগতিতে খেলোয়াড় চাচার পুরোনো বন্ধু "অ্যানগাস" এর সাথে পরিচিত হয়, যিনি মাছ ধরা সম্পর্কে শিক্ষা দেয়।
খেলোয়াড় "প্রতিবেশী" -এ অন্তর্ভুক্ত হয়, যেখানে সদস্যরা প্রয়োজনে একে অপরকে সাহায্য করতে পারে এবং একে অপরের সাথে আলাপও করতে পারে।
গেমপ্লে
গেমটির বিভিন্ন পর্বে বিভিন্ন ধরনের ফসল উন্মুক্ত করা হয় — মাঠ ফসল যেমন গম এবং কলা, ফলের গাছ এবং গুল্ম। খেলোয়াড় খামারের পশুও ক্রয় করতে পারে;  জলজ জীব, যেমন মাছ, গলদা চিংড়ি এবং হাস উপভোগ করতে পারে; এবং পোষা প্রাণী কিনতে পারে যাদের এক্সপি(XP) এর জন্য খাওয়ানো হয়। পরবর্তীতে তারা তাদের খামার বিস্তৃত করতে পারে। গেমটি খেলতে সক্রিয় করার জন্য একটি চলমান ইন্টারনেট সংযোগ প্রয়োজন।
অভ্যর্থনা
"গেমজেবো", "ফার্মভিল"-এর সাথে এই গেমের সাদৃৃশ্য উল্লেখ এবং এর গ্রাফিক্সের প্রশংসা করে ৪/৫ দিয়েছিল। "পকেট গেমার" এই গেমটিকে "ব্রোঞ্জ পুরস্কার" দিয়েছিল।
শ্বাসকুঠুরী
বায়ুকুঠুরী বা শ্বাসকুঠুরী (অন্ত-পত্ররন্ধ্রীয় বায়ুকুঠুরী বা অন্ত-পত্ররন্ধ্রীয় শ্বাসকুঠুরী) উদ্ভিদের পত্ররন্ধ্রের ঠিক নিচে অবস্থিত একটি প্রকোষ্ঠ। এটি আন্তঃকোষীয় ফাঁকাস্থানের সাথে যুক্ত থেকে একটি ব্যাপন প্রকোষ্ঠের মতো কাজ করে ও উদ্ভিদকোষের ভেতরে ও বাইরে কার্বন ডাইঅক্সাইড ও অন্যান্য গ্যাসীয় পদার্থের (যেমন ফেরোমন) ব্যাপন নিয়ন্ত্রণ করে।
মোহাম্মদ বিন সানি
শেখ মুহাম্মদ বিন সানি (محمد بن ثاني / ১৭৮৮–১৮৭৮) বা মুহাম্মদ বিন সানি বিন মুহাম্মদ আল সামির ছিলেন তার পিতা ও উপজাতীয় নেতা শেখ সানি বিন মুহাম্মদ আল থামিরকে অনুসরণ করে সমগ্র কাতারি উপদ্বীপের প্রথম হাকিম বা আমির। তিনি আধুনিক কাতারের প্রতিষ্ঠাতা শেখ জসিম বিন মুহাম্মদ আলে সানির পিতা ছিলেন, যিনি ১৯ শতকের শেষের দিকে উসমানীয় সেনাবাহিনী থেকে কাতারকে অধিগ্রহণ করেন।
সিলেট সরকারি পাইলট উচ্চ বিদ্যালয়
সিলেট সরকারি পাইলট উচ্চ বিদ্যালয় হলো বাংলাদেশের চতুর্থ প্রাচীনতম বিদ্যালয় এবং একই সাথে ভারতীয় উপমহাদেশের প্রাচীন বিদ্যালয়গুলোর মধ্যে অন্যতম। এটি ১৮৩৬ খ্রিষ্টাব্দে স্থাপিত হয়। বিদ্যালয়টি সিলেট জেলার সুরমা নদীর তীরে কালীঘাটে অবস্থিত। ১৯৯১ সাল থেকে এটি দুই শিফট (দিবা ও প্রভাতী) একজন প্রধান ও দুইজন সহকারী প্রধান শিক্ষক সহ মোট ৫৫ জন শিক্ষক দিয়ে পরিচালিত হয়।
ঊনবিংশ শতাব্দী
১৮৩০ সালের দিকে ইস্ট ইন্ডিয়া কোম্পানির শাসনামলে লর্ড বেন্টিক এই অঞ্চলের মানুষ যেন সঠিকভাবে ইংরেজি বলতে পারে সেই লক্ষ্যে এই বিদ্যালয়টি স্থাপনের নির্দেশ দেন। ১৮৪১ সালে এখানে মাত্র ৪১ জন ছাত্র পড়াশোনা করত। এরপর রেভেন্ডার প্রাইজ প্রধান শিক্ষক হিসাবে বিদ্যালয়টির দায়িত্ব নেন এবং বিদ্যালয়টিকে একটি মিশনারি বিদ্যালয়ে রুপান্তর করেন। তখন বিদ্যালয়টি রেভেরেন্ড প্রাইজের কাছে হস্তান্তর করা হয়। ১৮৬৯ সালে বিদ্যালয়টির নাম পরিবর্তন করে "সিলেট সরকারি পাইলট উচ্চ বিদ্যালয়" নামকরণ করে হয় এবং রায় সাহেব দুর্গা কুমার বসুকে বিদ্যালয়টির প্রধান শিক্ষক হিসেবে নিয়োগ দেয়া হয়। ১৮৯৭ সালের ভূমিকম্পে বিদ্যালয়টি ধ্বংসপ্রাপ্ত হয় এবং পরবর্তীতে বিদ্যালয়টি সরিয়ে নিয়ে বর্তমানে যে স্থানে রয়েছে (কালীঘাট) সেখানে স্থানান্তর করা হয়।